CELEX: 62017CN0614
Language: ro
Date: 2017-10-24 00:00:00
Title: Cauza C-614/17: Cerere de decizie preliminară introdusă de Tribunal Supremo (Spania) la 24 octombrie 2017 – Fundación Consejo Regulador de la Denominación de Origen Protegida Queso Manchego/Industrial Quesera Cuquerella S.L. și Juan Ramón Cuquerella Montagud

5.2.2018   
            
            
               RO
            
            
               Jurnalul Oficial al Uniunii Europene
            
            
               C 42/3
            
         Cerere de decizie preliminară introdusă de Tribunal Supremo (Spania) la 24 octombrie 2017 – Fundación Consejo Regulador de la Denominación de Origen Protegida Queso Manchego/Industrial Quesera Cuquerella S.L. și Juan Ramón Cuquerella Montagud
   (Cauza C-614/17)
   (2018/C 042/05)
   Limba de procedură: spaniola
   
      Instanța de trimitere
   
   Tribunal Supremo
   
      Părțile din procedura principală
   
   
      Recurente: Fundación Consejo Regulador de la Denominación de Origen Protegida Queso Manchego
   
      Intimați: Industrial Quesera Cuquerella S.L. și Juan Ramón Cuquerella Montagud
   
      Întrebările preliminare
   
   
               1)
            
            
               Evocarea denumirii de origine protejată, prevăzută la articolul 13 alineatul (1) litera (b) din Regulamentul nr. 510/2006 (1), trebuie să se producă în mod necesar prin utilizarea denumirilor care prezintă asemănări grafice, fonetice sau conceptuale cu denumirea de origine protejată sau poate să se producă prin utilizarea unor semne grafice care evocă denumirea de origine?
            
         
               2)
            
            
               În cazul în care este vorba despre o denumire de origine protejată de natură geografică [articolul 2 alineatul (1) din Regulamentul nr. 510/2006] și despre aceleași produse sau despre produse comparabile, utilizarea semnelor care evocă regiunea cu care este asociată denumirea de origine protejată poate fi considerată drept o evocare a propriei denumiri de origine protejată în sensul articolului 13 alineatul (1) litera (b) din Regulamentul nr. 510/2006, care este interzisă inclusiv atunci când persoana care utilizează aceste semne este un producător stabilit în regiunea cu care este asociată denumirea de origine protejată, ale cărui produse nu sunt însă protejate de respectiva denumire de origine deoarece nu respectă cerințele prevăzute în caietul de sarcini, altele decât cele privind originea geografică?
            
         
               3)
            
            
               Noțiunea de consumator mediu normal informat și suficient de atent și avizat, a cărui percepție trebuie avută în vedere de instanța națională pentru a determina dacă există „evocare” în sensul articolului 13 alineatul (1) litera (b), trebuie înțeleasă ca făcând referire la un consumator european sau numai la consumatorul din statul membru în care se fabrică produsul care dă naștere evocării indicației geografice protejate sau cu care este asociată geografic DOP și în care acesta se consumă cu precădere?
            
         
      (1)  Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (JO 2006, L 93, p. 12, Ediţie specială, 03/vol. 71, p. 114).